શિવ માનસ પૂજ

રત્નૈઃ કલ્પિતમાસનં હિમજલૈઃ સ્નાનં ચ દિવ્યામ્બરં
નાનારત્ન વિભૂષિતં મૃગમદા મોદાઙ્કિતં ચન્દનમ |
જાતી ચંપક બિલ્વપત્ર રચિતં પુષ્પં ચ ધૂપં તથા
દીપં દેવ દયાનિધે પશુપતે હૃત્કલ્પિતં ગૃહ્યતામ || 1 ||

સૌવર્ણે નવરત્નખણ્ડ રચિતે પાત્રે ઘૃતં પાયસં
ભક્ષ્યં પઞ્ચવિધં પયોદધિયુતં રમ્ભાફલં પાનકમ |
શાકાનામયુતં જલં રુચિકરં કર્પૂર ખંડોજ્જ્ચલં
તામ્બૂલં મનસા મયા વિરચિતં ભક્ત્યા પ્રભો સ્વીકુરુ || 2 ||

છત્રં ચામરયોર્યુગં વ્યજનકં ચાદર્શકં નિર્મલં
વીણા ભેરિ મૃદઙ્ગ કાહલકલા ગીતં ચ નૃત્યં તથા |
સાષ્ટાઙ્ગં પ્રણતિઃ સ્તુતિ-ર્બહુવિધા-હ્યેતત-સમસ્તં મયા
સઙ્કલ્પેન સમર્પિતં તવ વિભો પૂજાં ગૃહાણ પ્રભો || 3 ||

આત્મા ત્વં ગિરિજા મતિઃ સહચરાઃ પ્રાણાઃ શરીરં ગૃહં
પૂજા તે વિષયોપભોગ-રચના નિદ્રા સમાધિસ્થિતિઃ |
સઞ્ચારઃ પદયોઃ પ્રદક્ષિણવિધિઃ સ્તોત્રાણિ સર્વા ગિરો
યદ્યત્કર્મ કરોમિ તત્તદખિલં શંભો તવારાધનમ || 4 ||

કર ચરણ કૃતં વાક્કાયજં કર્મજં વા
શ્રવણ નયનજં વા માનસં વાપરાધમ |
વિહિતમવિહિતં વા સર્વમેતત-ક્ષમસ્વ
જય જય કરુણાબ્ધે શ્રી મહાદેવ શંભો || 5 ||

Web Url: http://www.vignanam.org/veda/shiva-manasa-puja-gujarati.html